
Priopćenje za javnost
Obustava isporuke tople vode sisačkim naseljima Viktorovac, Brzaj i Zibel 
Zagreb, 1. kolovoza 2022. – Zbog radova na sanaciji puknuća magistralnog vrelovoda u Ulici Tina Ujevića u Sisku, u razdoblju od 2. do 4. kolovoza 2022. privremeno će se obustaviti isporuka tople vode krajnjim kupcima u sisačkim naseljima Viktorovac, Brzaj i Zibel te u ulicima Školska, Baranovićeva i Petrinjska.

HEP-Toplinarstvo je u Ulici Tina Ujevića u Sisku utvrdilo više velikih puknuća na magistralnom vrelovodu te je potrebno pristupiti hitnoj sanaciji predmetne dionice vrelovodne mreže. Prvenstveni razlog puknuća vrelovoda je starost cijevi te činjenica da se na vrelovodne cijevi izlijevaju oborinske vode pomiješane sa sredstvima kojima se zimi tretiraju kolnici, što uzrokuje koroziju i pucanje cijevi. Osim toga, na stanje vrelovodnih cijevi su negativno utjecali i potresi koji su pogodili Sisačko-moslavačku županiju.
Radnici HEP-Toplinarstva će uložiti maksimalne napore da se radovi provedu u što kraćem roku te mole krajnje kupce za strpljenje i razumijevanje.

